CELEX: 32008D0626(01)
Language: da
Date: 2008-04-30 00:00:00
Title: 2008/626/EF: Kommissionens beslutning af 30. april 2008 Statsstøtte C 40/06 (ex NN 96/05) Lånebistandsordninger, som er gennemført af Det Forenede Kongerige (meddelt under nummer K(2008) 1612) (EØS-relevant tekst)

31.7.2008   
            
            
               DA
            
            
               Den Europæiske Unions Tidende
            
            
               L 202/62
            
         
      KOMMISSIONENS BESLUTNING
   
   af 30. april 2008
   Statsstøtte C 40/06 (ex NN 96/05)
   Lånebistandsordninger, som er gennemført af Det Forenede Kongerige
   (meddelt under nummer K(2008) 1612)
   (Kun den engelske tekst er autentisk)
   (EØS-relevant tekst)
   (2008/626/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab, særlig artikel 88, stk. 2, første afsnit,
   under henvisning til aftalen om Det Europæiske Økonomiske Samarbejdsområde, særlig artikel 62, stk. 1, litra a),
   under henvisning til Rådets forordning (EF) nr. 659/1999 af 22. marts 1999 om fastlæggelse af regler for anvendelsen af EF-traktatens artikel 93 (1), særlig artikel 7, stk. 2 og 3,
   efter at have opfordret interesserede tredjeparter til at fremsætte bemærkninger i overensstemmelse med disse artikler (2), og
   ud fra følgende betragtninger:
   I.   SAGSFREMSTILLING
   
               (1)
            
            
               Ved brev af 15. juni 2004 underrettede en borger i Det Forenede Kongerige Kommissionen om, at »Shetland Islands Council«, den offentlige myndighed på Shetlandsøerne i Det Forenede Kongerige, havde ydet støtte, som muligvis var ulovlig statsstøtte til fiskerisektoren. I breve af 24. august 2004, 4. februar 2005, 11. maj 2005 og 16. december 2005 anmodede Kommissionen Det Forenede Kongerige om at fremlægge oplysninger om denne støtte. Det Forenede Kongerige fremlagde yderligere oplysninger for Kommissionen i breve af 10. december 2004, 6. april 2005, 8. september 2005 og 31. januar 2006.
            
         
               (2)
            
            
               Ved brev af 13. september 2006 meddelte Kommissionen Det Forenede Kongerige, at den havde besluttet at indlede proceduren efter EF-traktatens artikel 88, stk. 2, over for den pågældende foranstaltning. Det Forenede Kongerige fremsatte sine bemærkninger til sagen i brev af 16. oktober 2006. I fortsættelse af Kommissionens anmodninger af 31. januar 2007 og 5. februar 2008 blev der fremlagt yderligere oplysninger i breve af 4. september 2007 og 27. februar 2008.
            
         
               (3)
            
            
               Kommissionens beslutning om at indlede proceduren blev offentliggjort i Den Europæiske Unions Tidende af 30. november 2006 (3). Kommissionen opfordrede interesserede parter til at fremsætte deres bemærkninger til den omhandlede støtte. Kommissionen har ikke modtaget bemærkninger fra interesserede parter.
            
         II.   DETALJERET BESKRIVELSE
   
               (4)
            
            
               Shetland Islands Council har tildelt støtte til fiskerisektoren under anvendelsesområdet for to generelle støtteforanstaltninger benævnt »Aid to the Fish Catching and Processing Industry« og »Aid to the Fish Farming Industry«, som faktisk består af flere forskellige typer støtteforanstaltninger. Blandt disse ordninger var de såkaldte lånebistandsordninger.
            
         
               (5)
            
            
               Der er ydet støtte til lakseopdrættere, i form af lånebistand ydet gennem Fish Farming Association (sammenslutningen af fiskeopdrættere), og til fiskeforarbejdningsvirksomheder, i form af lånebistand ydet gennem Fish Processors’ Association (sammenslutningen af fiskeforarbejdningsvirksomheder).
            
         
               (6)
            
            
               Salmon Farming Loan Assistance blev indført i 2000 med det formål at tilvejebringe driftskapitallån til individuelle lakseopdrætsvirksomheder, der ville opfodre fiskene til en anvendelig størrelse. Under ordningen ydes der lån på mellem 87 000 GBP og 250 000 GBP, hvad der svarer til højst 75 % af udgifterne til at købe unglaks. I alt beløber lånene sig til 3 477 130 GBP.
            
         
               (7)
            
            
               Lånene er ydet til virksomheder, der har kunnet dokumentere deres levedygtighed ved at fremlægge en acceptabel forretningsplan og finansielle prognoser for en periode på mindst tre år. Lånene var i almindelighed forrentet med den gældende britiske basisrente plus 2 %. For at tilvejebringe sikkerhed for lånet blev det ydet på den betingelse, at långiveren overtog »ejendomsretten« til unglaksen, og således fik sikkerhed i den voksne fisks salgsværdi.
            
         
               (8)
            
            
               Under låneordningen for forarbejdning af fisk er der ydet fem lån mellem 1996 og 2002. Størrelsen af de enkelte lån ligger mellem 73 000 og 200 000 GBP, og i alt er der ydet lån for 698 300 GBP. Lånene er ydet til selskaber, som i låneperioden havde påtaget sig at udarbejde professionelt reviderede regnskaber, at arbejde efter de relevante nationale standarder og EF-standarder for hygiejne, sikkerhed og sundhed og at være medlemmer af Shetland Fish Processors’ Association.
            
         
               (9)
            
            
               Kommissionen fandt sig ikke i stand til ud fra de foreliggende oplysninger at fastslå, om lånene under denne ordning blev ydet på vilkår, der ville være acceptable for normale, private långivere på markedet. Da lånene syntes ydet under gunstigere omstændigheder eller på mere favorable betingelser, end hvad en normal, privat långiver ville acceptere, så det ud til, at låntagerne havde fået en fordel, som de ikke ville have fået under normale økonomiske forhold. Da selskaberne derudover blev anset for at være i direkte konkurrence med andre selskaber i fiskerisektoren, så lånene ud til at være statsstøtte efter traktatens artikel 87.
            
         
               (10)
            
            
               Hvad angår spørgsmålet om, hvorvidt lånene som statsstøtte betragtet var forenelige med de retningslinjer for behandling af statsstøtte til fiskeri og akvakultur, der fandt anvendelse på det tidspunkt, støtten blev ydet, tvivlede Kommissionen på, at lånene kunne anses for at være forretningsmæssige lån, og anså dem derfor for at være statsstøtte. Hvad angår lånenes forenelighed med det fælles marked, tvivlede Kommissionen desuden på grundlag af de foreliggende oplysninger på, at de kunne anses for at opfylde betingelserne i de retningslinjer for statsstøtte til fiskeri og akvakultur, der fandt anvendelse på de tidspunkter, støtten blev ydet på.
            
         III.   BEMÆRKNINGER FRA DET FORENEDE KONGERIGE
   
               (11)
            
            
               I breve af 16. oktober 2006, 4. september 2007 og 27. februar 2008 har Det Forenede Kongerige fremlagt yderligere oplysninger om de lån, der ydes under ordningerne.
            
         
               (12)
            
            
               Det Forenede Kongerige anfører, at lånene er ydet under omstændigheder, som en normal, privat långiver kan acceptere, og at de derfor ikke er statsstøtte efter traktatens artikel 87, stk. 1.
            
         
               (13)
            
            
               På dette punkt har Det Forenede Kongerige forelagt en beskrivelse af den rentepolitik, der anvendes ved ydelse af lånene. Rentesatsen var blevet fastsat ud fra, at der skulle kunne opnås et kapitalafkast i overensstemmelse med EF’s basisrente (UK), og efter at der var foretaget en vurdering af risikoen. Dette resulterede i en rentepolitik, der pegede på en vejledende rentesats bestående af den britiske basisrente plus 2 % for lavrisikolån, den britiske basisrente plus 3 % for mellemrisikolån og den britiske basisrente plus 4 % for højrisikolån. Det Forenede Kongerige anså denne politik for at være i overensstemmelse med det markedsøkonomiske investorprincip.
            
         
               (14)
            
            
               Under ordningen Salmon Farming Loan Assistance er der i perioden fra september 2000 til januar 2003 ydet 15 lån til lakseopdrættere. Lånevilkårene og rentesatserne varierede på følgende måde:
               
                           Modtager
                        
                        
                           Dato
                        
                        
                           Beløb (GBP)
                        
                        
                           Lån i pct. af hele projektet
                        
                        
                           Løbetid
                        
                        
                           Rente i pct.
                        
                     
                           Johnson Seawell Ltd
                        
                        
                           06-2000
                        
                        
                           250 000
                        
                        
                           24
                        
                        
                           20 måneder
                        
                        
                           8,0
                        
                     
                           North Atlantic Salmon Ltd
                        
                        
                           06-2000
                        
                        
                           211 500
                        
                        
                           71,8
                        
                        
                           2 år
                        
                        
                           8,0
                        
                     
                           Hoove Salmon Ltd
                        
                        
                           06-2000
                        
                        
                           87 000
                        
                        
                           51,1
                        
                        
                           21 måneder
                        
                        
                           8,0
                        
                     
                           Dury Salmon Ltd
                        
                        
                           06-2000
                        
                        
                           250 000
                        
                        
                           64,3
                        
                        
                           2 år
                        
                        
                           8,0
                        
                     
                           Hoganess Salmon Ltd
                        
                        
                           09-2000
                        
                        
                           213 000
                        
                        
                           72
                        
                        
                           2 år
                        
                        
                           8,0
                        
                     
                           North Isles Seafood Ltd
                        
                        
                           08-2000
                        
                        
                           250 000
                        
                        
                           74,7
                        
                        
                           2 år
                        
                        
                           8,0
                        
                     
                           Bressay Salmon Ltd
                        
                        
                           06-2000
                        
                        
                           156 300
                        
                        
                           74,9
                        
                        
                           2 år
                        
                        
                           8,0
                        
                     
                           Wester Sound Salmon Ltd
                        
                        
                           10-2000
                        
                        
                           250 000
                        
                        
                           56,8
                        
                        
                           2 år
                        
                        
                           8,0
                        
                     
                           Scord Salmon (Shetland) Ltd
                        
                        
                           02-2001
                        
                        
                           107 100
                        
                        
                           72,6
                        
                        
                           2 år
                        
                        
                           7,5
                        
                     
                           Hoove Salmon Ltd
                        
                        
                           07-2001
                        
                        
                           226 481
                        
                        
                           73,2
                        
                        
                           2 år
                        
                        
                           7,5
                        
                     
                           Skerries Salmon Ltd
                        
                        
                           07-2001
                        
                        
                           249 750
                        
                        
                           75,7
                        
                        
                           2 år
                        
                        
                           7,5
                        
                     
                           Unst Salmon Ltd
                        
                        
                           08-2001
                        
                        
                           250 000
                        
                        
                           28,9
                        
                        
                           2 år
                        
                        
                           7,5
                        
                     
                           SSG Seafoods Ltd
                        
                        
                           04-2002
                        
                        
                           250 000
                        
                        
                           30,2
                        
                        
                           2 år
                        
                        
                           6,5
                        
                     
                           Cro Lax Ltd
                        
                        
                           05-2002
                        
                        
                           250 000
                        
                        
                           49,6
                        
                        
                           2 år
                        
                        
                           6,5
                        
                     
                           Aqua Farm Ltd
                        
                        
                           09-2002
                        
                        
                           250 000
                        
                        
                           34,8
                        
                        
                           15 måneder
                        
                        
                           6,5
                        
                     
         
               (15)
            
            
               Det Forenede Kongerige har anført, at størstedelen af disse lån blev ydet ved at anvende Bank of Englands basisrente plus 2 %, sommetider plus 3 %. Tilbagebetalingsvilkårene er udformet således, at de afspejler unglaksenes vækstcyklus. Typisk var løbetiden cirka 2 år med månedlig rentebetaling og tilbagebetaling af kapitalen ved lånets udløb, som var fastsat, så det faldt sammen med slagtningen af fiskene. Belåningsprocenten varierede mellem 24 og 75.
            
         
               (16)
            
            
               For at tilvejebringe sikkerhed for lånene blev de ydet på den betingelse, at långiveren overtog »ejendomsretten« til unglaksen, og således fik sikkerhed i den voksne fisks salgsværdi. Det Forenede Kongerige hævdede, at man på et normalt marked ville forvente, at unglaksens værdi ville stige i vækstperioden, og at belåningsprocenten derfor ville blive bedre i periodens løb. Herudover sikredes lånene ved generalpant, hvor ikke kun fiskenes værdi, men alle selskabets materielle aktiver, f.eks. fiskebure eller licenser, stilles som sikkerhed.
            
         
               (17)
            
            
               Endelig forelagde Det Forenede Kongerige nærmere oplysninger om de låntagende virksomheder, deres registrerede kapital, andelen (i procent) af tabt kapital på investeringstidspunktet og i de tolv måneder før investeringerne, oplysninger, der viste, at ingen af virksomhederne havde været genstand for insolvensbehandling på det tidspunkt, hvor lånene blev givet, og de finansielle prognoser, virksomhederne havde fremlagt som dokumentation for deres levedygtighed, da de ansøgte om lånet, samt oplysninger om den specifikke sikkerhedsstillelse og prioritetsforholdene for hvert lån.
            
         
               (18)
            
            
               Under låneordningen for fiskeforarbejdning blev der ydet følgende lån:
               
                           Modtager
                        
                        
                           Dato
                        
                        
                           Lånebeløb (GBP)
                        
                        
                           Lån i pct. af hele projektet
                        
                        
                           Løbetid
                        
                        
                           Rente i pct.
                        
                     
                           Lerwick Fish Traders Ltd
                        
                        
                           05-1996
                        
                        
                           200 000
                        
                        
                           24,4
                        
                        
                           10 år
                        
                        
                           7,75
                        
                     
                           Shetland Seafood Specialities Ltd
                        
                        
                           10-1996
                        
                        
                           73 000
                        
                        
                           39,2
                        
                        
                           10 år
                        
                        
                           9,0
                        
                     
                           Whalsay Fish Processing Ltd
                        
                        
                           08-1997
                        
                        
                           173 000
                        
                        
                           36,6
                        
                        
                           10 år
                        
                        
                           8,0
                        
                     
                           D Watt (Shetland) Ltd
                        
                        
                           12-1998
                        
                        
                           110 000
                        
                        
                           21,6
                        
                        
                           10 år
                        
                        
                           8,0/5,0 (4)
                           
                        
                     
                           D Watt (Shetland) Ltd
                        
                        
                           05-2002
                        
                        
                           142 002
                        
                        
                           39,1
                        
                        
                           7 år
                        
                        
                           6,5
                        
                     
         
               (19)
            
            
               Det Forenede Kongerige har anført, at alle lånene, undtagen et, er givet til rentesatser, der ligger over både Bank of Englands basisrente og EF's referencerentesats for Det Forenede Kongerige; at lånene typisk blev ydet med henblik på anskaffelse af udstyr og med en løbetid på ti år. Vilkårene blev anset for at ligge på linje med dem, som almindelige, forretningsmæssige långivere ville fastsætte, og at belåningsprocenten under alle omstændigheder ikke var over 40 %. Der skulle stilles sikkerhed for lånene i form af standardsikkerhed og generalpant.
            
         
               (20)
            
            
               Det Forenede Kongerige forelagde nærmere oplysninger om de låntagende virksomheder, deres registrerede kapital, andelen (i procent) af tabt kapital dels på investeringstidspunktet dels i de tolv måneder før investeringerne, oplysninger om, at ingen af virksomhederne havde været genstand for insolvensbehandling på det tidspunkt, hvor lånene blev givet, og de finansielle prognoser, virksomhederne havde fremlagt som dokumentation for deres levedygtighed, da de ansøgte om lånet, samt oplysninger om den specifikke sikkerhedsstillelse og prioritetforholdene for hvert lån.
            
         
               (21)
            
            
               Hvad angår lånet til D Watt (Shetland) Ltd 1988, anførte Det Forenede Kongerige endelig, at selvom den oprindelige rente for dette lån var 8 %, var den blevet nedsat til 5 % i kraft af et rentenedsættende tilskud på 20 000 GBP, som Shetland Islands Council havde udbetalt direkte til långiveren. Det Forenede Kongerige noterede, at tilskudselementet kunne være blevet betalt direkte til låntageren, da denne var berettiget til bistand i form af tilskud. Tilskuddet var blevet betalt til långiveren og lånerenten nedsat for at gøre sagen lettere at administrere.
            
         
               (22)
            
            
               Det Forenede Kongerige gjorde gældende, at hvis Kommissionen skulle anse lånene for ikke at være givet på forretningsmæssige vilkår, ville de være forenelige med de relevante statsstøtteregler.
            
         
               (23)
            
            
               Sluttelig anførte Det Forenede Kongerige, at hvis Kommissionens beslutning skulle falde negativt ud, burde den støtte, der er tildelt før den 3. juni 2003, ikke skulle tilbagebetales, da dette ville være i strid med princippet om beskyttelse af berettigede forventninger. I denne forbindelse henviste Det Forenede Kongerige til Kommissionens beslutning 2003/612/EF af 3. juni 2003 om lån til opkøb af fangstkvoter på Shetlandsøerne (Det Forenede Kongerige) (5) og Kommissionens beslutning 2006/226/EF af 7. december 2005 om investeringer foretaget på Shetlandsøerne af Shetland Leasing and Property Developments Ltd (Det Forenede Kongerige) (6), hvor det anføres, at Shetland Islands Council indtil den 3. juni 2003 retmæssigt anså de anvendte midler for at være private og ikke offentlige.
            
         IV.   VURDERING
   
               (24)
            
            
               Det må først afgøres, om foranstaltningen kan betragtes som statsstøtte, og dernæst i givet fald, om den er forenelig med det fælles marked.
            
         
               (25)
            
            
               I EF-traktatens artikel 87, stk. 1, hedder det: »Bortset fra de i denne traktat hjemlede undtagelser er statsstøtte eller støtte, som ydes ved hjælp af statsmidler under enhver tænkelig form, og som fordrejer eller truer med at fordreje konkurrencevilkårene ved at begunstige visse virksomheder eller visse produktioner, uforenelig med fællesmarkedet i det omfang, den påvirker samhandelen mellem medlemsstaterne. «
            
         
               (26)
            
            
               Det er fast retspraksis (7), at et lån fra staten eller statskontrollerede instanser til et firma kan begunstige firmaet på den måde, som der sigtes til i EF-traktatens artikel 87, stk. 1, hvis låntageren opnår vilkår, der er gunstigere, end hvad der kunne være opnået på kapitalmarkedet.
            
         
               (27)
            
            
               Om et lån er statsstøtte, kan afgøres ved at se på, om virksomheden ville have været i stand til at skaffe de pågældende beløb på det private kapitalmarked på tilsvarende vilkår.
            
         
               (28)
            
            
               Følgende faktorer er relevante for vurderingen af lånet i sammenligning med lån optaget på private kapitalmarkeder: løbetid og lånebeløb, risiko for misligholdelse fra låntagers side, rentesats, hvilken sikkerhed der stilles, og prioritetsforholdene.
            
         
               (29)
            
            
               Ved vurderingen af renten på sådanne lån bør udgangspunktet for sammenligningen være den referencesats, Kommissionen har fastsat i overensstemmelse med Kommissionens meddelelse om metoden for fastsættelse af referencesatsen og kalkulationsrenten (8). Den således fastsatte referencesats er en minimumssats, der kan forhøjes ved forhøjet risiko (f.eks. hvor virksomheden er kriseramt, eller hvor den sikkerhed, bankerne normalt kræver, ikke er stillet). I sådanne tilfælde kan præmien sættes op til 400 basispoint og endda mere, hvis ingen privat bank ville have accepteret at yde det omhandlede lån
            
         
               (30)
            
            
               I tabellen herunder sammenlignes renten på lånene under ordningen med Fællesskabets gældende referencesats på långivningstidspunkterne.
               
                           Modtager
                        
                        
                           Dato
                        
                        
                           Rente i pct.
                        
                        
                           EU's referencesats i pct.
                        
                     
                           Loan scheme for fish processing (låneordning til fiskeforarbejdning)
                        
                     
                           Lerwick Fish Traders Ltd
                        
                        
                           05-1996
                        
                        
                           7,75
                        
                        
                           11,18
                        
                     
                           Shetland Seafood Specialities Ltd
                        
                        
                           10-1996
                        
                        
                           9,0
                        
                        
                           10,26
                        
                     
                           Whalsay Fish Processing Ltd
                        
                        
                           08-1997
                        
                        
                           8,0
                        
                        
                           8,15
                        
                     
                           D Watt (Shetland) Ltd
                        
                        
                           12-1998
                        
                        
                           8,0/5,0 (9)
                           
                        
                        
                           7,77
                        
                     
                           D Watt (Shetland) Ltd
                        
                        
                           05-2002
                        
                        
                           6,5
                        
                        
                           6,01
                        
                     
                           Salmon Farming Loan Assistance (lånebistand til lakseopdræt)
                        
                     
                           Johnson Seawell Ltd
                        
                        
                           06-2000
                        
                        
                           8,0
                        
                        
                           7,64
                        
                     
                           North Atlantic Salmon Ltd
                        
                        
                           06-2000
                        
                        
                           8,0
                        
                        
                           7,64
                        
                     
                           Hoove Salmon Ltd
                        
                        
                           06-2000
                        
                        
                           8,0
                        
                        
                           7,64
                        
                     
                           Dury Salmon Ltd
                        
                        
                           06-2000
                        
                        
                           8,0
                        
                        
                           7,64
                        
                     
                           Hoganess Salmon Ltd
                        
                        
                           09-2000
                        
                        
                           8,0
                        
                        
                           7,64
                        
                     
                           North Isles Seafood Ltd
                        
                        
                           08-2000
                        
                        
                           8,0
                        
                        
                           7,64
                        
                     
                           Bressay Salmon Ltd
                        
                        
                           06-2000
                        
                        
                           8,0
                        
                        
                           7,06
                        
                     
                           Wester Sound Salmon Ltd
                        
                        
                           10-2000
                        
                        
                           8,0
                        
                        
                           7,06
                        
                     
                           Scord Salmon (Shetland) Ltd
                        
                        
                           02-2001
                        
                        
                           7,5
                        
                        
                           7,06
                        
                     
                           Hoove Salmon Ltd
                        
                        
                           07-2001
                        
                        
                           7,5
                        
                        
                           7,06
                        
                     
                           Skerries Salmon Ltd
                        
                        
                           07-2001
                        
                        
                           7,5
                        
                        
                           7,06
                        
                     
                           Unst Salmon Ltd
                        
                        
                           08-2001
                        
                        
                           7,5
                        
                        
                           6,01
                        
                     
                           SSG Seafoods Ltd
                        
                        
                           04-2002
                        
                        
                           6,5
                        
                        
                           6,01
                        
                     
                           Cro Lax Ltd
                        
                        
                           05-2002
                        
                        
                           6,5
                        
                        
                           6,01
                        
                     
                           Aqua Farm Ltd
                        
                        
                           09-2002
                        
                        
                           6,5
                        
                        
                           6,01
                        
                     
         
               (31)
            
            
               Renten lå under Fællesskabets referencesats på de tre lån under låneordningen til fiskeforarbejdning, der blev ydet til Lerwick Fish Traders Ltd. i maj 1996, Shetland Seafood Specialities Ltd. i oktober 1996 og Whalsay Fish Processing Ltd. i august 1997. Desuden blev renten på lånet til D Watt (Shetland) Ltd. i 1998, som oprindelig var sat højere end Fællesskabets referencesats, nedsat med et rentetilskud, så den kom under referencesatsen. Disse lån bør således anses for ydet på lempeligere vilkår end lån på kapitalmarkedet, og de pågældende virksomheder stilles dermed gunstigere.
            
         
               (32)
            
            
               Derimod kan det konstateres, at renten på alle de andre lån, der blev givet fra september 2000 og fremefter under låneordningen for fiskeforarbejdning og ordningen for lånebistand til lakseopdræt, lå over Fællesskabets gældende referencesats på det tidspunkt, hvor de blev givet, og derfor kunne være blevet givet på normale markedsvilkår på kapitalmarkedet. Derefter må det konstateres, hvordan alle andre aspekter af disse lån forholder sig til lån, der gives på normale markedsvilkår.
            
         
               (33)
            
            
               De oplysninger, Det Forenede Kongerige har fremlagt om hver virksomheds finansielle situation, viser, at lånene er givet i overensstemmelse med den rentepolitik, der henvises til i betragtning 13, og at der i hvert enkelt tilfælde er foretaget en risikovurdering, som har gjort det muligt for den bevilgende myndighed at fastsætte løbetid, rente, sikkerhed og prioritetsforhold for hvert lån ud fra den faktiske risiko ved det enkelte lån i overensstemmelse med normale forretningsmæssige forhold.
            
         
               (34)
            
            
               Det bemærkes særligt, at ingen af virksomhederne på långivningstidspunktet var kriseramte, jf. Fællesskabets rammebestemmelser for statsstøtte til redning og omstrukturering af kriseramte virksomheder (10). På denne baggrund noteres det videre om risikoen for misligholdelse fra låntagers side, at risikoen i sådanne tilfælde har været kompenseret af en højere rente kombineret med ekstra sikkerhed på en måde, der kan sammenlignes med normale vilkår på det private marked for lån til denne sektor.
            
         
               (35)
            
            
               Det kan derfor konkluderes, at de lån, der er ydet fra september 2000 og fremefter, kan anses for sammenlignelige med, hvad en privat långiver i en markedsøkonomi ville have været parat til at yde på de samme vilkår, og at disse lån derfor blev givet på vilkår, der ikke var gunstigere end normale markedsvilkår.
            
         
               (36)
            
            
               Lån på vilkår, der modsvarer normale markedsvilkår, bringer ikke låntagerne nogen fordel frem for andre operatører på markedet, og skal, da der ingen særlige fordele er for de berørte virksomheder, dermed ikke betragtes som statsstøtte som omhandlet i traktatens artikel 87, stk. 1.
            
         
               (37)
            
            
               De pågældende virksomheder står i direkte konkurrence med andre virksomheder i fiskerisektoren, særlig i fiskeforarbejdningssektoren, både i Det Forenede Kongerige og i andre medlemsstater, og denne konkurrence forvrides eller risikerer at blive forvredet af lånene. Der er derfor tale om statsstøtte som omhandlet i traktatens artikel 87, stk. 1.
            
         
               (38)
            
            
               Statsstøtte, der er i overensstemmelse med en af undtagelserne i EF-traktaten, kan erklæres for forenelig med det fælles marked. Hvad statsstøtte til fiskerisektoren angår, anses statsstøtteforanstaltninger, der opfylder betingelserne i retningslinjerne for gennemgang af statsstøtte til fiskeri og akvakultur, for være forenelige med det fælles marked.
            
         
               (39)
            
            
               Ifølge punkt 5.3, andet afsnit, i de nuværende retningslinjer for gennemgang af statsstøtte til fiskeri og akvakultur (11) vurderes ulovlig støtte i betydningen i artikel 1, litra f), i forordning (EF) nr. 659/1999, efter de retningslinjer, som var gældende på det tidspunkt, hvor den forvaltningsakt, hvorved støtten blev indført, trådte i kraft. Her gælder det fire lån, bevilget i 1996, 1997 og 1998, som således skal vurderes på deres forenelighed med retningslinjerne for gennemgang af statsstøtte til fiskeri og akvakultur fra 1994 (»1994-retningslinjerne«) (12) og fra 1997 (»1997-retningslinjerne«) (13).
            
         
               (40)
            
            
               1994-retningslinjerne fastslår i punkt 2.3, at investeringsstøtte til behandling, forarbejdning og afsætning af fiskerivarer kan betragtes som forenelig med det fælles marked, hvis den ydes på betingelser, der svarer til og er mindst lige så strenge som dem, der er fastsat i Rådets forordning (EF) nr. 3699/93 af 21. december 1993 om kriterier og betingelser for EF-strukturinterventioner inden for fiskeri, akvakultur og forarbejdning og afsætning af fiskerivarer og akvakulturprodukter (14), og hvis støtten udtrykt i subventionsækvivalenter ikke overstiger den samlede sats for statsstøtte og EF-støtte, som er tilladt i henhold til den nævnte forordnings bilag IV.
            
         
               (41)
            
            
               Ifølge artikel 11 i forordning (EF) nr. 3699/93 og punkt 2.4 i forordningens bilag III, skal støtteberettigede investeringer især gælde opførelse og erhvervelse af bygninger og anlæg, erhvervelse af nyt udstyr og nye anlæg, der er nødvendige for forarbejdning og afsætning af fiskerivarerne og akvakulturprodukterne mellem landing og færdigvare, og anvendelse af ny teknik, der navnlig skal forbedre konkurrenceevnen. Investeringer, der vedrører fiskerivarer og akvakulturprodukter, som er bestemt til at blive anvendt og forarbejdet til andre formål end konsum, er ikke berettiget til støtte, medmindre de udelukkende gælder behandling, forarbejdning og afsætning af affald fra fiskerivarer og akvakulturprodukter.
            
         
               (42)
            
            
               Det lån på 200 000 GBP, der i maj 1996 blev givet til Lerwick Fish Traders Ltd., havde til formål at bistå med at finansiere etableringen af en fabrik for forarbejdning og pakning af laks. Et sådant projekt opfylder de krav, der henvises til i betragtning 40 og 41. I dette tilfælde er tale om bistand til en investering i opførelse af bygninger og anlæg og anskaffelse af nyt udstyr. Og investeringerne vedrørte ikke fiskerivarer og akvakulturprodukter bestemt til at blive anvendt og forarbejdet til andre formål end konsum.
            
         
               (43)
            
            
               Lånet på 73 000 GBP, der i oktober 1996 blev givet til Shetland Seafood Specialities Ltd., havde til formål at bistå med anskaffelse, installation og ibrugtagning af et suppeproduktionsanlæg. Et sådant projekt opfylder de krav, der henvises til i betragtning 40 og 41. I dette tilfælde er der tale om støtte til investering i anskaffelse af nyt udstyr og nye anlæg, som er nødvendige for forarbejdning og afsætning af fiskerivarer og akvakulturprodukter mellem landing og færdigvare. Og investeringerne vedrørte ikke fiskerivarer og akvakulturprodukter bestemt til at blive anvendt og forarbejdet til andre formål end konsum.
            
         
               (44)
            
            
               Med hensyn til de lån, der blev givet i 1997 og 1998, gentager punkt 2.3 i 1997-retningslinjerne de betingelser, der allerede var fastlagt i 1994-retningslinjerne, jf. betragtning 39. Støtten skal således vurderes i forhold til betingelserne i forordning (EF) nr. 3699/93.
            
         
               (45)
            
            
               Det lån på 173 000 pund, der blev givet til Whalsay Fish Processors Ltd. i august 1997, skulle finansiere installationen af fiskeforarbejdningsanlæg og et køleanlæg i den eksisterende fabrik. Et sådant projekt opfylder de krav, der henvises til i betragtning 40 og 41. I dette tilfælde er der tale om støtte til investering i anskaffelse af nyt udstyr og nye anlæg, som er nødvendige for forarbejdning og afsætning af fiskerivarer og akvakulturprodukter mellem landing og færdigvare. Og investeringerne vedrørte ikke fiskerivarer og akvakulturprodukter bestemt til at blive anvendt og forarbejdet til andre formål end konsum.
            
         
               (46)
            
            
               Den støtte, der i december 1998 blev givet til firmaet, skal vurderes i forhold til Rådets forordning (EF) nr. 2468/98 af 3. november 1998 om kriterier og betingelser for EF-strukturinterventioner inden for fiskeri, akvakultur og forarbejdning og afsætning af fiskerivarer og akvakulturprodukter (15), som da havde afløst forordning (EF) nr. 3699/93. Ifølge artikel 20 i forordning (EF) nr. 2468/1998 skal henvisninger til forordning (EF) nr. 3699/93 forstås som henvisninger til den nye forordning. Bestemmelserne om støtte til investeringer i forarbejdning og afsætning af fiskerivarer er fastlagt i artikel 11 i forordning (EF) nr. 2468/1998 og i samme forordnings bilag II, punkt 2.4.
            
         
               (47)
            
            
               Ifølge artikel 11 i forordning (EF) nr. 2468/1998 og punkt 2.4 i forordningens bilag II, skal støtteberettigede investeringer især gælde opførelse og erhvervelse af bygninger og anlæg, erhvervelse af nyt udstyr og nye anlæg, der er nødvendige for forarbejdning og afsætning af fiskerivarerne og akvakulturprodukterne mellem landing og færdigvare (herunder navnlig udstyr inden for edb og telematik). Investeringer, der vedrører fiskerivarer og akvakulturprodukter, som er bestemt til at blive anvendt og forarbejdet til andre formål end konsum, er ikke berettiget til støtte, medmindre de udelukkende gælder behandling, forarbejdning og afsætning af affald fra fiskerivarer og akvakulturprodukter.
            
         
               (48)
            
            
               Det lån på 110 000 GBP, der i december 1998 blev givet til D Watt (Shetland) Ltd., blev givet til opførelse og udrustning af en ny fabrik til forarbejdning af skaldyr. Et sådant projekt opfylder de krav, der henvises til i betragtning 47. I dette tilfælde er der tale om støtte til investering i anskaffelse af nyt udstyr og nye anlæg, som er nødvendige for forarbejdning og afsætning af fiskerivarer og akvakulturprodukter mellem landing og færdigvare. Og investeringerne vedrørte ikke fiskerivarer og akvakulturprodukter bestemt til at blive anvendt og forarbejdet til andre formål end konsum.
            
         
               (49)
            
            
               Ifølge forordning (EF) nr. 3699/93, bilag IV, og forordning (EF) nr. 2468/1998, bilag III, kan der gives støtte på op til 50 % af de støtteberettigede omkostninger.
            
         
               (50)
            
            
               Lånet på 200 000 GBP til Lerwick Fish Traders Ltd. blev givet til et projekt, hvis samlede omkostninger beløb sig til 819 672 GBP, og dækkede dermed omkring 24,4 % af de faktiske projektomkostninger. Lånet skulle betales tilbage med 108 lige store månedlige afdrag på 2 784,94 GBP. Der blev anvendt en rentesats på 7,75 %, hvilket skal sammenlignes med Fællesskabets referencesats på 11,18 %.
            
         
               (51)
            
            
               Lånet på 73 000 GBP til Shetland Seafood Specialities Ltd. blev givet til et projekt, hvis samlede omkostninger beløb sig til 186 000 GBP, og dækkede dermed omkring 39,2 % af de faktiske projektomkostninger. Lånet skulle betales tilbage med 120 lige store månedlige afdrag. Der blev anvendt en rentesats på 9 %, hvilket skal sammenlignes med Fællesskabets referencesats på 10,26 %.
            
         
               (52)
            
            
               Lånet på 173 000 GBP til Whalsay Fish Processors Ltd. blev givet til et projekt, hvis samlede omkostninger beløb sig til 473 150 GBP, og dækkede dermed omkring 36,6 % af de faktiske projektomkostninger. Lånet skulle betales tilbage med 96 lige store månedlige afdrag, det første 24 måneder efter udbetalingen af lånet eller af den første del af lånet. Der blev anvendt en rentesats på 8 %, hvilket skal sammenlignes med Fællesskabets referencesats på 8,15 %.
            
         
               (53)
            
            
               Lånet på 110 000 GBP til D Watt (Shetland) Ltd. blev givet til et projekt, hvis samlede omkostninger beløb sig til 510 000 GBP, og dækkede dermed omkring 21,6 % af de faktiske projektomkostninger. Lånet skulle betales tilbage med 120 lige store månedlige afdrag. Der blev anvendt en rentesats på 5 %, hvilket skal sammenlignes med Fællesskabets referencesats på 7,77 %.
            
         
               (54)
            
            
               Støttesatsen beregnes ved at sammenligne de for hvert lån relevante projektomkostninger med det pågældende låns bruttosubventionsækvivalent. De tal, der er anført i betragtning 50-53, viser, at hvert af lånene allerede inden beregning af bruttosubventionsækvivalent, beløb sig til mindre end 50 % af de samlede projektomkostninger.
            
         
               (55)
            
            
               Derfor kan lånenes støttesats anses for at opfylde betingelserne i forordning (EF) nr. 3699/1993, bilag IV, og forordning (EF) nr. 2468/1998, bilag III, som anført i betragtning 49.
            
         V.   KONKLUSION
   
               (56)
            
            
               På baggrund af ovenstående finder Kommissionen, at hverken den støtte, der er ydet under ordningen for lånebistand til lakseopdræt, eller den, der i 2002 er ydet til D Watt (Shetland) Ltd under låneordningen for fiskeforarbejdning, udgør statsstøtte som omhandlet i traktatens artikel 87, stk. 1.
            
         
               (57)
            
            
               Derimod finder Kommissionen, at den støtte, der er ydet til Lerwick Fish Traders Ltd. i maj 1996, til Shetland Seafood Specialities Ltd i oktober 1996, til Whalsay Fish Processors Ltd i august 1997 og til D Watt (Shetland) Ltd i december 1998 under ordningen for lånebistand til lakseopdræt, er statsstøtte som omhandlet i traktatens artikel 87, stk. 1. Denne støtte opfylder imidlertid betingelserne i retningslinjerne for behandling af statsstøtte til fiskeri og akvakultur og anses derfor for at være forenelig med det fælles marked på grundlag af EF-traktatens artikel 87, stk. 3, litra c) —
            
         VEDTAGET FØLGENDE BESLUTNING:
   Artikel 1
   1.   Den støtte, som Det Forenede Kongerige har ydet mellem 2000 og 2002 under ordningen Salmon Farming Loan Assistance, udgør ikke statsstøtte som omhandlet i traktatens artikel 87, stk. 1.
   2.   Den støtte, som Det Forenede Kongerige i 2002 ydede til D Watt (Shetland) Ltd under ordningen Loan Scheme for Fish Processing, udgør ikke statsstøtte som omhandlet i traktatens artikel 87, stk. 1.
   3.   Den støtte, som Det Forenede Kongerige mellem 1996 og 1998 har ydet under ordningen Loan Scheme for Fish Processing til Lerwick Fish Traders Ltd., Shetland Seafood Specialities Ltd, Whalsay Fish Processors Ltd og D Watt (Shetland) Ltd, er forenelig med det fælles marked, jf. traktatens artikel 87, stk. 3, litra c).
   Artikel 2
   Denne beslutning er rettet til Det Forenede Kongerige Storbritannien og Nordirland.
   
      Udfærdiget i Bruxelles, den 30. april 2008.
      
         
            På Kommissionens vegne
         
         Joe BORG
         
         
            Medlem af Kommissionen
         
      
   
   
      (1)  EFT L 83 af 27.3.1999, s. 1. Senest ændret ved forordning (EF) nr. 1791/2006 (EUT L 363 af 20.12.2006, s 1).
   
      (2)  EUT C 292 af 1.12.2006, s. 6.
   
      (3)  EUT C 292 af 1.12.2006, s. 6.
   
      (4)  Låntageren fik her 20 000 GBP i rentestøtte, så den pågældende virksomhed kun skulle betale 5 % i rente.
   
      (5)  EUT L 211 af 21.8.2003, s. 63.
   
      (6)  EUT L 81 af 18.3.2006, s. 36.
   
      (7)  Sag C-142/87, Belgien mod Kommissionen, Sml. 1986, s. 231.
   
      (8)  EUT C 14 af 19.1.2008, s. 6.
   
      (9)  Låntageren fik her 20 000 GBP i rentestøtte, så renten blev nedsat til 5 %.
   
      (10)  EFT C 288 af 9.10.1999, s. 2.
   
      (11)  EUT C 84 af 3.4.2008, s. 10.
   
      (12)  EFT C 260 af 17.9.1994, s. 3.
   
      (13)  EFT C 100 af 27.3.1997, s. 12.
   
      (14)  EFT L 346 af 31.12.1993, s. 1.
   
      (15)  EFT L 312 af 20.11.1998, s. 19.